system
Răspunde în limba română, în stilul Wikipedia, cat mai corect gramatical.
user
Care sunt lucrurile esențiale despre Obreja, Alba?
assistant
Obreja (în ) este un sat în comuna Mihalț din județul Alba, Transilvania, România.

Pe Harta Iosefină a Transilvaniei din 1769-1773 (Sectio 154), localitatea apare sub numele de „Obraza”.

Date geografice 
Localitatea este situată în stânga Târnavei pe podul îngust și de formă alungită al terasei a treia (30-40 m), care prezintă spre nord o frunte cu pante mai mari de 8 grade. Satul are formă lineară – copiind întocmai podul terasei – iar rețeaua sa stradală este orientată pe direcția est-vest, având aceeași orientare cu cea a curbelor de nivel. Spre est extinderea satului este stopată de luncile joase create de râurile Târnava și Secașul Mic. Dispunând de un restrâns spațiu favorabil locuirii și fiind relativ izolată, Obreja ocupă locul cinci ca mărime între așezările din Valea Târnavei.

Obiective turistice 
 Așezare neolitică („cultura Petrești").
 Așezare daco-romană (din secolele II-IV).
 Castelul Wesselényi din Obreja.

Bibliografie 
 Vasile Baba, Ioan Mărculeț, O problemă în Valea Târnavei: degradarea terenurilor, Agricultura României, Anul XIII, nr. 10 (583), București, 2002.
 Mircea Buza, Ioan Mărculeț, Toponimia Văii Târnavei și afluenților ei între Blaj și Mihalț, Comunicări științifice, IX, Mediaș, 2010, p. 386-390.

Vezi și
Lista monumentelor istorice din județul Alba
 Castelul Wesselényi din Obreja

Imagini 

Obreja, Mihalț